என நீங்கள் எழுதியிருப்பது உண்மைக்கு மாறானது. அதை நான் இப்படிச் சொல்வேன். 1980 களுக்குப் பிறகு, குறிப்பாக 1991க்குப் பிறகு, அரசு பொதுத்துறை மேலாண்மை முறைகள் மாற்றப்பட்டு, பொதுத்துறைக்கு அதிக சுதந்திரம் கொடுக்கப்பட்டு, நிதியாதாரங்கள் அளிக்கப்பட்டு, சந்தை முறைச் செயல்திறனுக்கு உட்படுத்தப்பட்டு மேம்படுத்தப்ப்ட்டிருக்கின்றன. எரிசக்தி, மின் உற்பத்தி, வங்கித் துறை என பொருளாதாரத்தின் அடிப்படைத் துறைகளில் இயங்கும் பொதுத்துறை நிறுவனங்கள், சுதந்திரச் சந்தையில் தனியார் நிறுவனங்களோடு போட்டியிட்டு, மிக அற்புதமாக லாபமீட்டி வருகின்றன. இது பொருளாதாரச் சீர்திருதங்களோடு, பொதுத்துறைச் சீர்திருத்தங்களும் நிகழ்த்தப்பட்டதன் விளைவே.